د عاد قوم

بنو عاد چي د خپل توکمیز پلار عاد په نوم هم یادیږي  یوه لمنځه تللې عربه قبیله ده چي په قرآنکریم کي یې هم څو ځله ذکر سوی دی.     د اسلامي روایاتو مطابق خدایﷻ دوی ته د هود (ع) په نوم یو پیغمبر راولېږی، ترڅو دوی مستقیمي لاري ته راوبلي. دا ځکه چي دوی د نوح له سیلاب وروسته لومړنئ قوم وو چي د بتانو عبادت یې کاوه.  

د حضرت هود (ع) له بلني څخه تر سرغړولو وروسته پر دوی باندي یو الهی عذاب نازل سو، او یو سخت سوړ طوفان چي له هود (ع) او یو څو تنو مومنانو څخه پرته نور هیڅوک ترې روغ پاته نسول او د دوی کورونه نن ورځ هم په یاده سیمه کي د عذاب بېلابیلي نښي لري.